CELEX: C2004/300/75
Language: el
Date: 2004-12-04 00:00:00
Title: Απόφαση του Πρωτοδικείου των Ευρωπαϊκών Κοινοτήτων, της 30ής Σεπτεμβρίου 2004, στην υπόθεση Τ-216/03, Albado Ferrer de Moncada, κατά Επιτροπής των Ευρωπαϊκών Κοινοτήτων (Υπάλληλοι — Έκθεση βαθμολογίας — Παρατυπίες στη διαδικασία — Αιτιολογία — Ακύρωση της εκθέσεως — Αποκατάσταση της προκληθείσας ζημίας)

4.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 300/38
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ ΤΩΝ ΕΥΡΩΠΑΪΚΏΝ ΚΟΙΝΟΤΉΤΩΝ
   
   της 30ής Σεπτεμβρίου 2004
   στην υπόθεση Τ-216/03, Albado Ferrer de Moncada, κατά Επιτροπής των Ευρωπαϊκών Κοινοτήτων (1)
   
   (Υπάλληλοι - Έκθεση βαθμολογίας - Παρατυπίες στη διαδικασία - Αιτιολογία - Ακύρωση της εκθέσεως - Αποκατάσταση της προκληθείσας ζημίας)
   (2004/C 300/75)
   Γλώσσα διαδικασίας: η γαλλική
   Στην υπόθεση Τ-246/02, Albado Ferrer de Moncada, υπαλλήλου της Επιτροπής των Ευρωπαϊκών Κοινοτήτων, κατοίκου Λουξεμβούργου, εκπροσωπούμενου από τους G. Vandersanden, L. Levi και A. Finchelstein avocats, κατά της Επιτροπής των Ευρωπαϊκών Κοινοτήτων (εκπρόσωποι: J. Curral και C. Berardis-Kayser, επικουρούμενοι από τον D. Waelbroeck, με τόπο επιδόσεων στο Λουξεμβούργο), με αντικείμενο, αφενός, αίτηση περί ακυρώσεως τόσο της σιωπηρής αποφάσεως περί απορρίψεως της από 28 Αυγούστου 2001 αιτήσεως του προσφεύγοντος αποζημίωση λόγω καθυστερήσεως στην κατάρτιση των εκθέσεων βαθμολογίας για τις περιόδους αναφοράς 1995-1997 και 1997-1999, όσο και, καθόσον είναι αναγκαίο, της σιωπηρής αποφάσεως περί απορρίψεως της από 14 Ιανουαρίου 2002 ενστάσεως του προσφεύγοντος και, αφετέρου, αίτηση αποζημιώσεως λόγω καθυστερήσεως στην κατάρτιση των ως άνω εκθέσεων βαθμολογίας, το Πρωτοδικείο (τρίτο τμήμα), συγκείμενο από τους J. Azizi, πρόεδρο, M. Jaeger και F. Dehousse, δικαστές, γραμματέας: M. H. Jung, εξέδωσε στις 30 Σεπτεμβρίου 2004 απόφαση με το εξής διατακτικό:
   
               1)
            
            
               Η Επιτροπή υποχρεούται να καταβάλει στον προσφεύγοντα το ποσό των 7 000 ευρώ, επιπλέον του ποσού των 1 000 ευρώ που έχει καταβάλει.
            
         
               2)
            
            
               Η προσφυγή απορρίπτεται κατά το υπερβάλλον.
            
         
               3)
            
            
               Η Επιτροπή καταδικάζεται στα δικαστικά έξοδα.
            
         
      (1)  ΕΕ C 83 της 5.4.2003.